**More**

Prelijepo si, moje more,

dok uz tebe nove dočekujem zore.

U tebi ribe, velike i male, plivaju

dok po morskom se dnu puževi i rakovi sporo gibaju.

Iznad tebe galebovi lete i lete,

dok cijelo more ne prelete.

Valovi veliki, valovi mali igraju neku igru svoju,

pjene se i udaraju o stijenu bilo koju.

Pričaju galebovi dok nebom plove,

a more ih zove i zove…

Barka jedna morem plovi

dok već umoran ribar ribu lovi.

Mreže zamršene samo treba odmrsiti

i ulov će ponovno uspješan biti.

Od mora ribar živi,

on moru se svaki dan divi.

Može bit' da je more tajna,

lijepa, divna i bajna.

Marina Ostojić, 7.r.